**OSNOVNA ŠKOLA**

**MURSKO SREDIŠĆE**

V. NAZORA 22, 40315 M. SREDIŠĆE

KLASA: 400-05-01/13-09

URBROJ: 2109-36-01-13-01

M. Središće, 30.12.2013.

Temeljem Zakona o fiskalnoj odgovornosti ( NN br. 139/10. ), ravnateljica Osnovne škole Mursko Središće donosi

**PROCEDURU BLAGAJNIČKOG POSLOVANJA**

**I PLAĆANJA ŠKOLSKE KUHINJE**

**Procedura blagajničkog poslovanja**

Putem Blagajne škole na žiro račun škole uplaćuju se sljedeće stavke:

* Jednodnevni izleti i ekskurzije učenika i kazališne predstave
* Školska kuhinja za djelatnike škole
* Časopisi na koje su učenici pretplaćeni
* Sredstva koja se prikupljaju na početku školske godine ( Osiguranje, Klub prijatelja knjige, Crveni križ, Školski športski klub)

Za višednevne ekskurzije Škola i svaki roditelj pojedinačno sklapaju Ugovor s odabranom putničkom agencijom, te roditelji plaćaju sve troškove direktno na račun agencije.

Putem Blagajne škole isplaćuju se sredstva za manje materijalne troškove ( benzin za kosilicu, sitni popravci, manji troškovi za koje nije moguće plaćanje putem fakture) uz obvezno prilaganje R1 računa.

**Procedura plaćanja školske kuhinje za učenike**

1.Školska kuhinja se plaća do 25. u mjesecu za tekući mjesec isključivo općom uplatnicom na žiro-račun škole. Opću uplatnicu roditelj će svaki mjesec dobiti ispunjenu, najkasnije do 10. U mjesecu za tekući mjesec.

2. Ako roditelj ima više djece koja se hrane može  kuhinju uplatiti jednom uplatnicom, u poziv na broj upisuje se OIB najstarijeg djeteta, ali se uplatnica mora dati na uvid svakom razredniku.

3. Potvrdu o uplaćenoj kuhinji učenik ili roditelj dužan je donijeti u Školu i pokazati na uvid isključivo razredniku najkasnije do kraja mjeseca za tekući mjesec.

4. Kuhinja se plaća za cijeli mjesec i roditelj ne može samostalno odlučiti o neplaćanju za dane kada dijete nije bilo u školi. Jedino u slučaju dužeg izostanka iz škole, ako se unaprijed razredniku otkaže, moguć je dogovor za plaćanje školske kuhinje za manji broj dana. Razrednik je svaki najavljeni izostanak dužan odmah javiti u školsku kuhinju i u Tajništvo.

Iznimno, roditelj koji nisu u mogućnosti plaćati kuhinju putem žiro – računa, mogu to učiniti neposredno u Tajništvu, putem blagajne.

Jelovnik i cijena školske kuhinje objavljuju se na  web-stranici Škole.

Procedura plaćanja kuhinje na žiro račun škole donesena je na inicijativu Učiteljskog vijeća OŠ Mursko Središće.

Ova procedura dostupna je svim zaposlenicima i roditeljima na oglasnoj ploči Škole i web stranici škole, a stupa na snagu s danom 1.1.2014. godine.

 Ravnateljica :

 Marija Trstenjak